Canḍhi Kalasan

Canḍhi Kalasan otabâ Canḍhi Kalibening (bhâsa Jhâbâ: ꦕꦟ꧀ꦝꦶꦏꦭꦱꦤ꧀, translit. Caṇḍhi Kalasan) panèka sèttong Cagar Buḍhâjhâ sè ègholongaghi mènangka canḍhi ommat Buddha. Canḍhi panèka bâḍâ è Dhisa Tirtomartani, Kacamadhân Kalasan, Kabuphatèn Sleman, Dairah Istimèwa Yogyakarta, Inḍonèsia.

Canḍhi panèka ghâḍhuwân 52 stupa bân bâḍâ è bâgiyân lao' lorong rajâ antârana Surakarta bân Jogja, sarta ra-kèra 2 km dâri Canḍhi Prambanan.

Pèrtamana dhimèn namong Canḍhi Kalasan panèka sè ètemmo è daèra situs panèka, nangèng sâmarèna èghâli lebbi dâlem, pas ètemmo lebbi bânnyâ' polè bhângonan-bhângonan sè adukung è sakitarra canḍhi panèka. Selaèn Canḍhi Kalasan bân bhângonan-bhângonan sè adukung laènna, bâḍâ kèya tèllo' canḍhi kènè' è lowarra bhângonan canḍhi otama, sè bhentu'na aropa stupa.

Mènorot prasasti Kalasan sè mabi angka taon 778 sè ètemmo ta' jhâu dâri canḍhi panèka, èsebbhuttaghi parkara pambhângonân bhângonan soccè kaangghuy ngormadhi Bodhisattva bini', iyâ arèya Tarabhawana sarta sèttong vihara kaghâbây para pandhita. Pangoasa sè marènta pambângonân canḍhi panèka anyama Maharaja Tejapurnapana Panangkaran (Rakai Panangkaran) dâri kalowarga Syailendra. Sâmarèna èbhânḍingaghi dâri manuskrip è prasasti Kelurak, tokoh panèka bisa èkaonèngè mènangka Dharanindra otabâ kalabân prasasti Nalanda panèka ramana Samaragrawira. Saèngghâ canḍhi panèka bisa dhaddhi bhuktè bâḍâna Wangsa Syailendra.

 Pranala Lowar 

  Panduan pariwisata Yogyakarta dan sekitarnya 
  Canḍhi Kalasan, wisata Jogja yang penuh kisah kedamaian
 Sombher